07/06/2019 | Administración LocalMunicipal
Ribeira
Aprobacion definitiva modificación da Ordenanza fiscal b.1.12.7 reguladora da taxa pola prestación do servizo de recollida de lixo e de residuos sólidos urbanos

O Pleno da Corporación, na sesión celebrada o pasado 25 de marzo de 2019, adoptou o seguinte acordo: Aprobar inicialmente a modificación da Ordenanza fiscal reguladora da taxa pola prestación do servizo de recollida de lixo e de residuos sólidos urbanos. Non sendo presentada ningunha reclamación, e entendéndose por tanto definitivamente adoptado o acordo ate o de agora provisional, procédese á súa publicación, xunto co texto íntegro da ordenanza modificada, a efectos da súa entrada en vigor. No uso das facultades concedidas polos artigos 133.2 e 142 da Constitución e polo artigo 106 da Lei 7/1985, de 2 de abril, reguladora das Bases de Réxime Local, e de conformidade co disposto nos artigos 15 a 19 do R. D. L.2/2004, de 5 de marzo, polo que se aproba o texto refundido da Lei reguladora das Facendas Locais, este Concello establece a taxa pola prestación do servizo de recollida de lixo e residuos sólidos urbanos, que se rexerá pola presente Ordenanza Fiscal, que nas súas normas atende ó previsto no artigo 57 do citado R. D. L.2/2004.1. Constitúe o feito impoñible da taxa a prestación do servizo, de recepción obrigatoria polo seu carácter hixiénico-sanitario, de recollida domiciliaria do lixo e demais residuos sólidos urbanos, e o seu traslado ó vertedoiro municipal e posterior tratamento.2. A tal efecto, considérase lixo domiciliario ou residuos sólidos urbanos, suxeitos á taxa, os definidos no art.3. a) da Lei 10/1997, de 22 de agosto, de Residuos Sólidos Urbanos de Galicia, e exclúense de tal concepto os residuos definidos no art.4.2 da referida Lei 10/1997, que se declaran non suxeitos.1.- Son suxeitos pasivos contribuíntes as persoas físicas e xurídicas, e as entidades ás que se refire o artigo 35.4 da Lei Xeral Tributaria, que ocupen ou utilicen as vivendas e locais situados na zona na que se preste o servizo, xa sexa a título de propietario ou de usufrutuario, habitacionista, arrendatario ou incluso de precario.2.- Terán a consideración de suxeitos pasivos substitutos do contribuínte os propietarios das vivendas ou locais, que poderán repercutir, no seu caso, as cotas satisfeitas sobre os usuarios daquelas, como beneficiarios do servizo.1.- Responderán solidariamente das obrigas tributarias do suxeito pasivo as persoas físicas ou xurídicas ás que se refire o artigo 42 da Lei Xeral Tributaria.2.- Serán responsables subsidiarios da débeda tributaria as persoas ou entidades que se recollen no artigo 43 da Lei Xeral Tributaria e co alcance que sinala dito artigo.1.- A cota tributaria consistirá nunha cantidade fixa, por unidade de local, que se determinará en función da natureza e destino dos inmobles.2.- A tal efecto, aplicarase a seguinte tarifa: 3.- As cotas sinaladas na tarifa teñen carácter irredutible e corresponden a un trimestre.4.- Os inmobles das parroquias rurais de Artes, Olveira e Oleiros, onde a recollida se efectúa en días alternos, disporán dunha bonificación do 30% da tarifa correspondente.5.- A cota quedará reducida ao 50% para os contribuíntes beneficiarios da Renda de Integración Social de Galicia (RISGA). 5.1. O carácter desta redución é rogado, xurdindo efecto a súa concesión no período de liquidación seguinte ao da solicitude.5.2. Os interesados que desexen solicitar esta redución da cota da taxa, deberán presentar o modelo normalizado aprobado polo Concello de Riveira debidamente cuberto, achegando a seguinte documentación: a) Solicitude da redución mediante o modelo que se facilitará por este Concello. b) Fotocopia do NIF das persoas físicas solicitantes, así como no seu caso, xustificante que acredite a actuación a través de representación e NIF da persoa que actúe como representante. c) Fotocopia compulsada do acordo de concesión da RISGA. d) Fotocopia do último recibo de pago da taxa polo servizo de recollida do lixo e residuos sólidos urbanos. e) Identificación da referencia catastral do inmoble obxecto da prestación do servizo de recollida do lixo e residuos sólidos urbanos (copia do recibo do imposto sobre bens inmobles,.) no que debe constar correctamente a titularidade catastral do inmoble. f) No caso en que o inmoble obxecto do servizo onde resida o solicitante non sexa da súa propiedade, deberá achegarademais: 1. Fotocopia do NIF do propietario doinmoble.2. Fotocopia do contrato de aluguer ou documento que acredite que o propietario do inmoble cédelle o uso do mesmo ao solicitante da redución.5.3. Se a solicitude non reúne os requisitos sinalados nos puntos anteriores, requirirase ao interesado na forma establecida no artigo 68 da Lei 39/2015, de 1 de outubro, do procedemento administrativo común das administracións públicas, para que nun prazo de 10 días emenden a falta ou achegue os documentos preceptivos, coa indicación de que, se así non o fixese, considerarase que desistiu da súa petición, logo de resolución ditada para o efecto.5.4. Tanto o propietario do ben inmoble obxecto da prestación do servizo como o beneficiario terán a obriga de comunicar á administración municipal calquera modificación nos datos relativos a esta redución.5.5. No caso de renovacións, cando o réxime protector (RISGA) ao que estea acollido o interesado se acorde por un período de tempo determinado, deberanse presentar soamente os documentos expresados nas letras a) e c) do punto 2 deste apartado.5.6. O cambio de domicilio por parte do beneficiario suporá o cese do desfrute da redución da cota tributaria con efectos no mesmo trimestre en que efectivamente se probe. No seu caso deberá facer unha nova solicitude con todos os documentos expresados no punto 2 deste artigo para o recoñecemento da mesma no novo domicilio.1.- Devéngase a taxa e nace a obriga de contribuír no momento da iniciación da prestación do servizo, entendéndose realizada a súa utilización polos titulares de vivendas e locais existentes na zona cuberta polo servizo, ben por estar no itinerario ou ben por estar a zona de influencia contenerizada, por ter carácter de recepción obrigatoria en virtude dos artigos 11 da Lei 10/1997 de Residuos Sólidos Urbanos de Galicia e 34 do Regulamento de Servizos das Corporacións Locais.2.- Establecido e en funcionamento o servizo, as cotas devengaranse o primeiro día de cada trimestre natural.1.- Dentro dos trinta días hábiles seguintes á data en que se devengue por primeira vez a taxa, os suxeitos pasivos formalizarán a súa inscrición no correspondente censo fiscal, presentado ó efecto a preceptiva declaración de alta.2.- Cando se coñeza, xa de oficio ou ben por comunicación dos interesados, calquera variación nos datos salientados no Padrón fiscal, levaranse a cabo neste as modificacións correspondentes, que farán efecto a partir do período de cobranza seguinte á data na que se efectúe a declaración.3.- O cobro das cotas efectuaranse trimestralmente, notificando as liquidacións colectivamente mediante a inserción de anuncios no B. O. P. de acordo co previsto no artigo 102.3 da Lei Xeral Tributaria. En todo o relativo á cualificación de infraccións tributaria, así como das sancións que ás mesmas correspondan en cada caso, estarse ó disposto nos artigos 181 e seguintes da Lei Xeral Tributaria. Nos exercicios en que a Consellería de Medio Ambiente, Territorio e Vivenda da Xunta de Galicia estableza unha bonificación do 10% no canon unitario de Sogama e o Concello de Riveira deba trasladar o importe equivalente ao da devandita bonificación ás persoas beneficiarias do servizo, establécese unha bonificación no importe da tarifa do cuarto trimestre equivalente a dita bonificación, de tal maneira que as contías das tarifas do cuarto trimestre serán as seguintes: Sobre estas tarifas tamén se aplicarán as bonificacións recollidas no artigo 5.4 da ordenanza. A presente Ordenanza Fiscal, aprobada polo pleno do Concello en sesión de data 5 de novembro de 2018, e modificada polo pleno do Concello en sesión de data 25 de marzo de 2019, entrará en vigor no mesmo día da súa publicación no Boletín Oficial da Provincia, permanecendo en vigor ata a súa modificación ou derrogación expresas. Riveira, 3 de xuño de 2019. O Alcalde en funcións, Manuel Ruiz Rivas